Ehdotus neuvoston asetukseksi (EY) rahoitus- ja teknisestä yhteistyöstä miehitettyjen alueiden kanssa 11 päivänä heinäkuuta 1994 annetun neuvoston asetuksen (EY) N:o 1734/94 muuttamisesta /* KOM/98/0392 lopull. - SYN 98/0220 */



Virallinen lehti nro C 253 , 12/08/1998 s. 0015



Ehdotus neuvoston asetukseksi (EY) rahoitus- ja teknisestä yhteistyöstä miehitettyjen alueiden kanssa 11 päivänä heinäkuuta 1994 annetun neuvoston asetuksen (EY) N:o 1734/94 muuttamisesta (98/C 253/13) KOM(1998) 392 lopull. - 98/0220(SYN) (Komission esittämä 29 päivänä kesäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 w artiklan, ottaa huomioon komission ehdotuksen, toimii yhteistyössä Euroopan parlamentin kanssa noudattaen perustamissopimuksen 189 c artiklassa tarkoitettua menettelyä, sekä katsoo, että rahoitus- ja teknisestä yhteistyöstä miehitettyjen alueiden kanssa 11 päivänä heinäkuuta 1994 annetussa neuvoston asetuksessa (EY) N:o 1734/94 (1), sellaisena kuin se on muutettuna neuvoston asetuksella (EY) N:o . . ./. ., vahvistetaan yksityiskohtaiset menettelyt ja säännöt Länsirannan ja Gazan alueen palestiinalaisväestöä koskevan yhteisön avustusohjelman hallinnointia varten, kyseisen asetuksen mukaisesti yhteisö tekee rahoitusalan ja teknisen alan yhteistyötä Länsirannan ja Gazan alueen kanssa viisivuotisohjelman mukaisesti; tämän ohjelman voimassaolo päättyy vuoden 1998 lopussa, rauhanprosessissa vallitseva umpikuja on pahin kriisi sen jälkeen, kun Lähi-idän rauhanprosessi alkoi vuonna 1991; kansainvälisellä taloudellisella avulla on kuitenkin onnistuttu säilyttämään rauhanprosessin jatkuminen ja tukemaan palestiinalaishallintoa, tavoitteena on estää palestiinalaisten talouden huononeminen minimoimalla ja poistamalla rajojen sulkemisen ja muiden kehityksen esteiden vaikutukset sekä edistämällä palestiinalaishallinnon moitteetonta hallintoa ja julkisen talouden tasapainoa sekä vahvistaa palestiinalaishallintoa lujittamalla toimielimiä ja laitoksia, lopullinen tavoite on kestävän taloudellisen ja sosiaalisen kehityksen aikaansaaminen sekä demokratian, ihmisoikeuksien ja kansalaisyhteiskunnan edistäminen, nykytilanteen vuoksi yhteisön olisi jatkettava avustusohjelmaansa; tätä varten olisi aloitettava kahdeksanvuotisohjelma (1999-2006) ja asetus (EY) N:o 1734/94 muutettava vastaavasti; neuvoston olisi tarkasteltava asetusta kahden vuoden kuluessa ja viimeistään 31 päivänä joulukuuta 2000, jotta viimeisin tilanne voitaisiin ottaa huomioon ja jotta asetus voitaisiin saattaa vastaamaan rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro-Välimeri-yhteistyökumppanuuden puitteissa 23 päivänä heinäkuuta 1996 annettua tarkistettua neuvoston asetusta (EY) N:o 1488/96 (2), käsite "miehitetyt alueet" olisi korvattava käsitteellä "Länsiranta ja Gazan alue" koko asetuksessa (EY) N:o 1734/94, ja asetuksen (EY) N:o 1734/94 4 artiklassa säädetään, että kaikki hankkeiden ja toimien rahoitusta koskevat päätökset tehdään 5 artiklassa säädettyä menettelyä noudattaen; nopean ja joustavan toiminnan mahdollistamiseksi ja tarkoituksenmukaisuuden lisäämiseksi ainoastaan 2 000 000 ecua suuremmat rahoituspäätökset, jotka eivät koske Euroopan investointipankin lainojen korkotukia, tehdään kyseistä menettelyä noudattaen, ON ANTANUT TÄMÄN ASETUKSEN: 1 artikla Muutetaan asetus (EY) N:o 1734/94 seuraavasti: 1. Korvataan 1 artikla seuraavasti: "1 artikla 1. Yhteisö tekee rahoitus- ja teknistä yhteistyötä Länsirannan ja Gazan alueen kanssa kahdeksanvuotisohjelman (1999-2006) mukaisesti tavoitteenaan auttaa niitä saavuttamaan kestävä taloudellinen, poliittinen ja sosiaalinen kehitys. 2. Neuvosto tarkastelee asetusta kahden vuoden kuluessa ja viimeistään 31 päivänä joulukuuta 2000, jotta viimeisin tilanne alueella otetaan huomioon ja jotta asetus voidaan saattaa vastaamaan rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro-Välimeri-yhteistyökumppanuuden puitteissa 23 päivänä heinäkuuta 1996 annettua neuvoston asetusta (EY) N:o 1488/96 (*). (*) EYVL L 189, 30.7.1996, s. 1." 2. Muutetaan 2 artikla seuraavasti: a) Korvataan 1 kohdassa virkkeen loppu sanan "sekä" jälkeen seuraavasti: "demokratian, ihmisoikeuksien ja kansalaisyhteiskunnan edistäminen". b) Lisätään 3 kohtaan alakohta seuraavasti: "Edellä mainituilla toimenpiteillä pyritään muun muassa edistämään työllisyyttä ja luomaan työpaikkoja parantamalla sosiaalisia palveluja ja torjumalla köyhyyttä." c) Korvataan 5 kohdassa sanat "miehitetyille alueille" sanoilla "Länsirannalle ja Gazan alueelle" ja 6 kohdassa sanat "miehitettyjen alueiden" sanoilla "Länsirannan ja Gazan alueen". 3. Korvataan 3 artiklassa sanat "miehitettyjen alueiden itsensä" sanoilla "Länsirannan ja Gazan alueen". 4. Muutetaan 4 artikla seuraavasti: "1. Tämän asetuksen mukaiset yli 2 000 000 ecun suuruiset hankkeita ja toimia koskevat rahoituspäätökset, jotka eivät liity pankin lainojen korkotukiin, tehdään 5 artiklassa säädettyä menettelyä noudattaen. 2. Rahoituspäätökset teknisen yhteistyön, koulutuksen ja kaupan edistämisen yleiskattavista määrärahoista tehdään 5 artiklassa säädetyn menettelyn mukaisesti. Komissio tekee yleiskattavaa määrärahaa koskevat rahoituspäätökset, joiden arvo on enintään 2 000 000 ecua. Enintään 2 000 000 ecun suuruisia toimenpiteitä koskevista rahoituspäätöksistä ilmoitetaan 5 artiklassa tarkoitetulle komitealle järjestelmällisesti ja viipymättä ja joka tapauksessa ennen seuraavaa kokousta. 3. Komissio tekee päätökset 5 artiklassa säädettyä menettelyä noudattaen tehtyjen rahoituspäätösten muuttamisesta, jos ne eivät sisällä huomattavia muutoksia eivätkä alkuperäistä maksusitoumusta yli 20 prosentilla ylittäviä lisäsitoumuksia. Komissio ilmoittaa välittömästi 5 artiklassa tarkoitetulle komitealle kaikista sellaisista päätöksistä." 5. Muutetaan 5 artiklan 1 kohta seuraavasti: "1. Komissiota avustaa neuvoston asetuksen (EY) N:o 1488/96 11 artiklan nojalla perustettu MED-komitea." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 182, 16.7.1994, s. 4. (2) EYVL L 189, 30.7.1996, s. 1.